之前去過呢間餐廳飲嘢傾計，覺得環境唔錯，所以今次就約咗個同事去嗰度食飯傾計。可能平日嘅關係，所以唔係太多人，我哋叫咗兩個set,味道唔錯，睇得出廚師嘅心思。南瓜湯好濃郁，個包暖暖地好好味。大啡菇整得唔錯，我同同事食到津津有味。主菜係菠菜牛柳，雖然菠菜整得好好味，可惜牛柳整得麻麻地，令到成個主菜有啲失色。最後要提一提大家，喺OpenRice訂位係有折，但係叫set係冇嘅，我都係埋單嘅時候先發現有呢個條款。